**מאזנים מאוחדים שיעור 2**

**מדידת השווי ההוגן של התמורה ששולמה עבור רכישת המניות של ב'**

IFRS 3 קובע כי ביום הרכישה של חברה א' את מניות חברה ב' חברה א' צריכה למדוד, את השווי ההוגן של התמורה ששולמה בגין המניות. אם נוצרו לא' עלויות רכישה.

**כגון:** עמלת רכישה בבורסה , תשלום לרו"ח עו"ד וכו'.אז יש להוון את עלויות הרכישה לעלות ההשקעה. (כמו כל נכס שרוכשים).

**ייתכנו מספר צורות של רכישה :**

1. **רכישה מבעלי המניות של החברה –** במקרה כזה צריך לאמוד , את שווי התמורה ששולמה לבעל המניות לפי השווי ההוגן של הנכסים או ההתחייבויות שא' העבירה לבעלי המניות.

**דוגמא מספר 6 בחוברת –רכישה מבעלי המניות**

1. ביום 01/01/08 רכשה חברה א' מדני 40% ממניות חברה ב' תמורת 40,000 ₪ מזומן

ותמורת הנפקת 100,000 ₪ ע.נ של אג"ח . קרן האג"ח נפרעת בתום 5 שנים והריבית הנקובה בשיעור של 5% משולמת בסוף כל שנה . ריבית השוק לאג"ח דומות באותו יום הינה 8%

הוצאות הנפקת האג"ח הסתכמו ב-3,000 ₪

**נדרש: פקודות יומן ליום 01/01/08**

1. ביום 01/01/08 רכשה חברה א' מדני 40% ממניות חברה ב'

בתמורה העבירה חברה א' לדני בניין שערכו הפנקסני 100,000 ₪ ושוויו ההוגן 400,000 ₪

**נדרש: פקודת יומן ליום 01/01/08**

**פיתרון**

1. **01/01/08**

|  |  |
| --- | --- |
| ח' השקעה במניות | 128,021 |
| ז' מזומן  | 40,000 |
| ז' אג"ח לשלם \* | 88,021 |

\*החברה בעצם לקחה הלוואה מבעלי המניות והתקן קובע שיש לרשום את ההלוואה לפי שווי הוגן: חישוב :

 $fv=100,000 ;pmt=5,000;n=5;i=8;pv=solve=88,021$

 YAS 32 קובע שאת הוצאות ההנפקה יש לקזז מפקודת האג"ח

פקודת היומן תיהיה:

|  |  |
| --- | --- |
| ח' אג"ח לשלם | 3,000 |
| ז' מזומן |

זה לא קשור בכלל להשקעה במניות את זה החברה שילמה בגלל הנפקת האג"ח ולא בגלל רכישת המניות .

1. **01/01/08**

פקודת היומן תיהיה:

|  |  |  |
| --- | --- | --- |
| ח' השקעה במניות  | 400,000 | שווי הוגן בנין |
| ז' בנין | 100,000 |  |
| ז' רווח הון | 300,000 | (מכירת בנין תמורת מניות) |

1. **רכישת המניות מבעל המניות של החברה באמצעות הנפקת מניות –** במקרה הזה , יש לאמוד את השווי ההוגן של המניות שהנפיקה חברה א' אבל , אם השווי ההוגן של המניות של ב' שרכשה חברה א' מהימן יותר אז יש לאמוד את השווי ההוגן של המניות של ב' שנרכשו .

**דוגמא מספר 7 – רכישה מבעלי המניות באמצעות הנפקת מניות**

ביום 01/01/08 רכשה חברה א' מדני 40% מתוך 10,000 המניות של חברה ב'

בתמורה לכך היא הנפיקה לדני 1,000 מניות של עצמה.

השווי ההוגן של מניה של חברה א' הינו 100 ₪

השווי ההוגן של מניה של חברה ב' הינו 25 ₪

**נדרש: פקודות יומן ליום 01/01/08 תחת ההנחות הבאות:**

1. **מניות חברה א' ומניות חברה ב' נסחרות בבורסה**
2. **חברה א' הינה חברה פרטית , מניות חברה ב' נסחרות בבורסה והשווי ההוגן של מניית חברה ב' הינו 27 ₪**

**פיתרון**

**בנדרש א' –** התקן קובע שתמיד נמדוד את מה **שחברה א'** נותנת ולא את מה שהיא מקבלת . אז אם א' נתנה 1,000 מניות של עצמה וכל מניה שווה 100 ₪ , אז ההשקעה במניות תירשם לפי 100,000 ₪

פקודת היומן תיהיה:

|  |  |
| --- | --- |
| ח' השקעה במניות | 100,000 |
| ז' הון מניות (ע.נ) | 1,000 |
| ז' פרמיה (P.N) | 99,000 |

**בנדרש ב'-** בגלל שהשווי ההוגן של מניות ב' מהימן יותר , אז הפעם נרשום את ההשקעה במניות לפי $4,000\*27=108,000$

פקודת היומן תיהיה :

|  |  |
| --- | --- |
| ח' השקעה במניות | 108,000 |
| ז' הון מניות (ע.נ) | 1,000 |
| ז' פרמיה (P.N) | 107,000 |

**בקיצור התקן אומר לפי השווי ההוגן של מה שא' נותנת.**

1. **רכישת המניות מחברה ב' עצמה –** הכוונה היא שחברה ב' מנפיקה מניות חדשות לחברה א' ובתמורה , חברה א' משלמת לחברה (ולא לבעל המניות של ב') מזומן או שהיא מעבירה לה נכסים .

**דוגמא מספר 8 – רכישה מהחברה עצמה**

1. ביום 01/01/08 הנפיקה חברה ב' לחברה א' 10,000 מניות תמורת 300,000 ₪

באותו יום שילמה חברה א' לעו"ד 2,000 ₪ (עלויות רכישה)

**נדרש: פקודות יומן ליום 01/01/08**

1. ביום 01/01/08 הנפיקה חברה ב' לחברה א' 10,000 מניות .

בתמורה העבירה חברה א' לחברה ב' בנין שערכו הפנקסני 100,000 ₪ ושוויו ההוגן 400,000 ₪

שיעור ההחזקה של חברה א' בחברה ב' הינו 40%

**נדרש: פקודות יומן ליום 01/01/08**

**פיתרון**

|  |  |  |
| --- | --- | --- |
| ח' השקעה במניות | 302,000 | $$300,000+2,000=$$ |
| ז' מזומן  |

|  |  |
| --- | --- |
| ח' השקעה במניות | 400,000 |
| ז' בנין | 100,000 |
| ז' רווח הון | 300,000 |

**אבל** 40% מחברה ב' זה חברה א' בעצם אז זה כאילו חברה א' מכרה לעצמה 40% מהנכס ואין כזה דבר שחברה תמכור לעצמה נכס ותכיר ברווח ומכאן שיש לבטל (לדחות) 40% מהרווח הזה

|  |  |  |
| --- | --- | --- |
| ח' רווח הון | 120,000 | $$40\%\*300,000=$$ |
| ז' השקעה |

* **אם חברה א' קונה מניות מחברה ב' אז בהכרח זה אומר שב' מנפיקה עוד מניות מעבר למניות הקיימות שהרי המניות הקיימות נמצאות אצל בעלי המניות**
1. **רכישת המניות מחברה ב' עצמה באמצעות העברת רכוש קבוע וקבלת מזומן מב' –** למשל: נניח שחברה ב' מנפיקה לחברה א' מניות ששוות 100,000 ₪ ובתמורה א' מעבירה לה בנין שערכו הפנקסני 60,000 ושוויו ההוגן 150,000 חברה א' תסכים לעסקה זו רק אם ב' תחזיר לה במזומן 50,000 ₪ .

**התקן קובע שיש להסתכל על עסקה זו כעל שתי עסקאות בלתי תלויות – נפרדות:**

1. שניה לפני שא' רכשה את המניות של ב' א' מכרה לב' רכוש קבוע במזומן

פקודת היומן תהיה :

|  |  |  |
| --- | --- | --- |
| ח' מזומן  | 50,000 |  |
| ז' בנין  | 20,000 | $$\frac{50,000}{150,000}\*60,000=$$ |
| ז' רווח הון | 30,000 |  |

1. כעת חברה א' רוכשת מניות של ב' כנגד העברת 2/3 מהבנין

פקודת היומן תיהיה:

|  |  |  |
| --- | --- | --- |
| ח' השקעה במניות | 100,000 |  |
| ז' בנין | 40,000 | $$\frac{100,000}{150,000}\*60,000=$$ |
| ז' רווח הון | 60,00 |  |

 אבל בגלל שא' מחזיקה ב-40% מב' יש לבטל (לדחות) 40% מהרווח

פקודת היומן :

|  |  |  |
| --- | --- | --- |
| ח' רווח הון | 24,000 | $40\%\*60,000=$ *עסקה פנימית* |
| ז' השקעה  |

**נשים לב :אם חברה ב' לא הנפיקה לחברה א' מניות אז חברה א' רוכשת את המניות מבעלי המניות**

**מדידת השווי ההוגן של נכסים והתחייבויות של ב' לצורך ייחוס עודף העלות**

התקן קובע שביום הרכישה יש לאמוד את השווי ההוגן של כל הנכסים הניתנים לזיהוי (נכסים מזוהים) ושל כל ההתחייבויות הניתנות לזיהוי (התחייבויות מזוהות).

**נכס מזוהה-** נכס שמקיים תנאי אחד בלבד מתוך שני התנאים הבאים:

1. הנכס ניתן להפרדה משאר הנכסים -כלומר , ניתן למכור אותו או להשכיר אותו בלי כל קשר לשאלה האם החברה באמת מתכוונת למכור או להשכיר אותו

יש מקרים בהם ניתן להפריד נכס כלשהו רק בצירוף של נכס אחר במקרה זה שני הנכסים יחד יהוו נכס מזוהה אחד ונציג אותם ביחד

**למשל:** נניח שאנו רוצים למכור פטנט (נכס ראשון) אבל יחד איתו חייבים למכור גם ידע על מנת לתפעל את הפטנט (נכס שני).

**במקרה כזה נציג את שניהם יחד כנכס מזוהה אחד בהתאם לשווי ההוגן של שנים יחד כי אין משמעות לשווי ההוגן של כל נכס בנפרד**.

1. הנכס נובע מזכות חוזית או מזכות משפטית –כלומר הנכס בבעלותנו מכח חוזה שחתמנו עליו או מכוח החוק.

**מוניטין מייצג נכס שאינו מזוהה כי:**

1. הוא לא ניתן להפרדה משאר הנכסים של החברה.
2. מוניטין הוא לא בבעלות החברה לא מכח חוזה ולא מכח חוק.

**מוניטין מייצג את כל ההטבות הצפויות בעתיד מכל הנכסים הלא מזוהים**

**דוגמאות לנכסים מזוהים**

* **כל הנכסים המוחשיים (קרקע , מכונה ....) –** כי גם ניתן להפרדה וגם מכח חוק
* **פטנט רשום –** כי אם רשמנו אותו אז הוא שלנו מכח החוק .
* **זיכיון –** זה סכום שמשלמים כדי להשתמש בזכויות ובשם של רשת מסוימת זה נכס שמשלמים עליו ואז הוא שלנו מכח חוזה שנחתם עם הרשת
* **זכויות יוצרים –** זהו נכס שלנו מכח חוק
* **תיק לקוחות –** הכוונה היא למאגר הלקוחות של החברה זה לא נכס של החברה מכח חוזה וגם לא נכס של החברה מכח חוק אבל אם הוא ניתן להפרדה כלומר , אפשר למכור את תיק הלקוחות אז תיק הלקוחות מהווה נכס מזוהה .
* **קשרי לקוחות –** הכוונה היא לקשרים שיש לחברה עם הלקוחות שלה **למשל :** קשרים שיש לחברה עם סלקום **-** אם הקשרים מעוגנים בחוזה אז מדובר בנכס מזוהה
* **חוזה בתנאים עדיפים או נחותים –** **למשל:** נניח שביום 01/07/12 החברה חתמה חוזה לרכוש מלאי תמורת 100,000 ₪

ביום 31/12/12 המלאי שווה 120,000 ₪ במקרה כזה החוזה שהוא נכס בלתי מוחשי שווה 20,000 ש"ח

אם השווי ההוגן בסוף שנה 20,000 ₪ אז החוזה גורר הפסד כלומר מדובר בהתחייבות ששווה 20,000 ₪

אם השווי ההוגן של המלאי בסוף שנה 100,000 ₪ אז החוזה לא שווה כלום אבל עדיין ייתכן שיש שווי לחוזה אם למשל יש מחסור של המלאי בשוק ואנשים יהיו מוכנים לשלם כסף על החוזה הזה.

**יש לייחס עודף עלות אך ורק לנכסים או להתחייבויות שמקיימים את ההגדרה של נכס או התחייבות בהתאם ל-YAS 1**

**נכס-** משאב כלכלי הנמצא בשליטת החברה וצפויות בגינו הטבות כלכליות בעתיד

**התחייבות –**מחויבות של החברה אשר בגינה צפוי תזרים מזומנים שלילי בעתיד

**דוגמאות:**

* **לקוח פוטנציאלי** – החברה מנהלת מו"מ עם הלקוח ויכול להיות שיהיה לקוח של החברה זה לא עומד בהגדרת נכס זה אומר שאם חברה ב' מנהלת מו"מ עם לקוח מסוים כמו סלקום וחברה א' כשהיא רוכשת את ב' מוכנה לשלם על זה כסף אנחנו לא נוכל לייחס לזה עודף עלות כי זה בכלל לא עומד בהגדרה של נכס אז זה בטח לא עומד בהגדרה של נכס מזוהה . בסופו של דבר זה ייכנס למוניטין שמתקבל כפלאג נמבר (P.N)
* **כח עבודה מגובש** – הכוונה לקבוצת עובדים שעוזרת לחברה להפעיל את הנכס – זה לא נחשב כנכס של החברה כי עובדים הם לא בשליטת שום חברה עובדים יכולים תמיד לעזוב מתי שהם רוצים גם אם הם חתומים על חוזה .
* **לסיכום: כדי לייחס עודף עלות קודם כל צריך לבדוק שהנכס עומד בכלל בהגדרה של נכס כלומר שהוא בשליטת החברה ואם כן יש לבדוק האם אותו נכס הוא נכס מזוהה כלומר אם ניתן להפרדה או שהוא שלנו מכח חוזה או חוק.**
* **דרך אגב: כל מה שנמצא בחברה ב' שאינו עומד בהגדרה של נכס מזוהה ויש לו שווי אבל לא ייחסנו לו עודף עלות ייכנס בסופו של דבר למוניטין.**

**הגדרת השווי ההוגן**

שווי הוגן זהו המחיר שהחברה היתה מקבלת עבור מכירת הנכס או שהיתה משלמת עבור סילוק ההתחייבות בחברה רגילה בין משתתפים בשוק

**הערות:**

1. כשמודדים שווי הוגן יש לקחת בחשבון את כוונת השימוש בנכס ע"י השוק ולא כוונת השימוש בנכס של החברה הספציפית כלומר, יש לקבוע אותו לפי מדד אובייקטיבי בשוק המייצג את צורת השימוש האופטימלית בנכס ולא לפי מדד סובייקטיבי של החברה.

**למשל :** החברה משתמשת בדירה בסביון כמחסן של החברה – כשבאים למדוד את השווי ההוגן של הדירה , יש לבדוק כמה גורם חיצוני היה מוכן לשלם על הדירה כדירה בסביון ולא כמחסן החברה .

1. השווי ההוגן צריך לקחת בחשבון כל מיני אי וודאויות
2. הראיה הטובה ביותר לשווי הוגן היא **מחיר שוק** במיד ויש שוק פעיל לנכס .

**למשל :** שוק המכוניות

אם אין שוק פעיל לנכס אז יש להפעיל מודלים כלכליים אחרים

**למשל:** כביש 6

1. **שווי הוגן של נכס בחכירה- חכירות:**

 **אם החברה מחכירה נכס בחכירה תפעולית**- כלומר היא משכירה אותו אז הנכס של החברה , זה השווי ההוגן שכולל גם את שווי הנכס וגם את שווי חוזה החכירה אם הוא בתנאים עדיפים או נחותים .

**אם החברה חוכרת נכס בחכירה תפעולית**- כלומר , היא שוכרת אותו (הנכס לא שלה) אז השווי ההוגן זה רק שווי החוזה אם הוא בתנאים עדיפים או נחותים .

**אם החברה מחכירה נכס בחכירה מימונית**- כלומר, היא מכרה את הנכס אז השווי ההוגן כולל רק את שווי החוזה אם הוא בתנאים עדיפים או נחותים כי הנכס לא שלה

**אם החברה חוכרת נכס בחכירה מימונית**- כלומר היא רכשה את הנכס אז השווי ההוגן כולל את שווי הנכס ואת שווי החוזה אם הוא בתנאים עדיפים או נחותי

הכלל המנחה והקובע הוא שהמדידה של כל הנכסים ושל כל ההתחייבויות תיהיה לפי שווי הוגן **למעט חמישה חריגים :**

1. **נכסים המוחזקים למכירה –** הם מוצגים לפי כללי IFRS 5 שקובע שהנכסים האלו יוצגו בכל תאריך מאזן לפי הנמוך מבין **העלות המופחתת המקורית ליום הסיווג לראשונה כנכסים מוחזקים למכירה כשהם מופחתים עד ליום הסיווג לראשונה או לפי השווי ההוגן נטו בניכוי עלויות מכירה**.

הרעיון הוא:נ.מ.ל – נכס מוחזק למכירה הוא נכס שבגדול תוך שנה יימכר אז במשמעות שלו הוא כמו מלאי .

את הנ.מ.ל מפחיתי רק עד ליום שבו הוא סווג כנ.מ.ל מאותו יום הוא לא מופחת בכלל עד יום מכירתו.

החריג במקרה של נ.מ.ל הוא כשמייחסים עודך עלות לנ.מ.ל לוקחים את **השווי ההוגן נטו ולא את השווי ההוגן .**

1. **מיסים נדחים-** כשמייחסים עודף עלות למיסים נדחים לא מייחסים לפי השווי ההוגן של המיסים הנדחים אלא בהתאם לכללים שנקבעו ב – IAS 12 (בהמשך נלמד).
2. **הטבות לעובדים** – כשמייחסים עודף עלות לנכסים או להתחייבויות הקשורים להטבות לעובדים כגון: התחייבות לפיצויים אז לא מייחסים לפי שווי הוגן אלא לפי כללי IAS 19 כלומר לפי שיטת **הערכה אקטוארית.** נשים לב שאם לב' יש התחייבות לפיצויים היא רושמת אותה לפי IAS 19 . IFRS 3 קובע שנייחס עודף עלות להתחייבות הזאת לא לפי השווי ההוגן אלא לפי IAS 19 מכאן שאם חברה ב' הפעילה את IAS 19 זה אומר שאין עודף עלות .
3. **התחייבות תלויה** – לפי IAS 37 אם לחברה יש התחייבות תלויה כמו תביעה משפטית שעומדת כנגד החברה אז החברה צריכה ליצור הפרשה אם מתקיימים שני תנאים מצטברים :
4. ניתן לאמוד את השווי ההוגן של ההתחייבות
5. צפוי מעל 50% שההתחייבות תמומש כלומר צפוי תזרים מזומנים שלילי

**לגבי עודף עלות** –אם ניתן לאמוד את השווי ההוגן של התביעה קובע IFRS 3 שיש לייחס עודף עלות להתחייבות התלויה גם אם חברה א' לא צופה שהיא תמומשזה אומר שב' צריכה שני תנאים כדי ליצור הפרשה וא' צריכה תנאי אחד כדי לייחס לה עודף עלות אז יכול להיות שבספרי ב' לא תיהיה הפרשה כי היא לא צופה שהיא תמומש אבל א' כן תייחס לה עודף עלות .

1. **נכס שיפוי (פיצוי) –** הכוונה היא למצב שבו ביום רכישת המניות של ב' חברה א' קובעת עם בעל המניות של ב' זה שמכר לה את המניות של ב' שחברה א' זכאית לפיצוי בתנאים מסויימים .

**למשל:** בספרי ב' קיימת התחייבות תלויה שרשומה בסכום של 100,000 ₪ כי זה מה שב' מעריכה. חברה א' כשהיא רוכשת את המניות של ב' היא קובעת עם בעל המניות של ב' שאם התביעה תמומש בסכום של 140,000 ₪ אז בעל המניות של ב' יחזיר לה 40,000 ₪ בחברה א' נוצר נכס שיפוי (חייבים) נכס השיפוי ימדד בהתאם להתחייבות שבגינה הוא ניתן .

**זה אומר** שאם ההתחייבות הוצגה לפי שווי הוגן גם נכס השיפוי יוצג לפי שווי הוגן ואם ההתחייבות לא הוצגה כי לא היה ניתן לאמוד את השווי ההוגן שלה אז גם נכס השיפוי לא יוצג כי ברור שלא ניתן לאמוד את השווי ההוגן שלו.

**הפחתת עודף עלות**

עודף העלות כאילו נדבק לנכס שאליו הוא מיוחס כשהמטרה שלו היא להעמיד את הנכס על השווי ההוגן שלו ביום הרכישה כי השווי ההוגן שלו ביום הרכישה זה העלות לא' .

זה אומר שמה שחברה ב' תעשה עם הנכס א' תעשה עם עודף העלות .

 **למשל :**

* **עודף עלות שמיוחס לרכוש קבוע**- יופחת בקצב הפחת ולפי שיטת הפחת כפי שחברה ב' מפחיתה בספרים שלה.
* **עודף עלות שמיוחס לקרקע** -יופחת רק ביום המכירה.
* **מלאי** – יופחת ביום מכירת המלאי או כשיש ירידת ערך למלאי.
* **עודף עלות שמיוחס להתחייבויות או לאג"ח לשלם-** יופחת לפי שיטת העלות המופחתת (שיטת הריבית האפקטיבית).
* **עודף עלות שמיוחס לנכס בלתי מוחשי-** IAS 38 קובע שאם לנ.ב.מ יש אורך חיים מוגדר אז הוא יופחת למשך יתרת החיים שלו בדיוק כמו רכוש קבוע . אם אין לו אורך חיים מוגדר אז הוא לא יופחת אבל לפחות אחת לשנה יש למדוד לו סכום בר השבה ואם הוא נמוך מערכו הפנקסני יש להפחית אותו לסכום בר ההשבה שלו. את עודף העלות שיוחס לנ.ב.מ.יש להפחית בהתאם.
* **מוניטין לא מופחת.**

**דוגמא מספר 9 - הפחתת עודף עלות**

ביום 01/01/08 רכשה חברה א' 40% מהון המניות של חברה ב' תמורה 120,000 ₪

ההון העצמי של חברה ב' לאותו יום 100,000 ₪

השווי ההוגן של כל הנכסים וההתחייבויות בספרי ב' זהה לערכם הפנקסני למעט האמור להלן:

|  |  |  |  |
| --- | --- | --- | --- |
| סעיף | ערך פנקסני | שווי הוגן | הערות |
| מלאי | 30,000 | 36,000 | נמכר בשנת 2008 |
| מכונה |  | 120,000 | יתרת חייה 5 שנים  |
| נכס המוחזק למכירה | 80,000 | 85,000 | עלויות מימוש 5,000 ₪ הנכס טרם נמכר |
| התחייבות תלויה | 0 | 8,000 | טרם מומשה |
| נכס ומו"פ | 0 | 10,000 | לא מופחת (\*) |
| אג"ח לשלם | ? | ? | (\*\*) |

(\*) חברה ב' החלה במו"פ של תוכנה . החברה נמצאת בשלבי המחקר ולכן זוקפת את הוצאות המחקר לדו"ח רוה"ס בהתאם ל-IAS 38

(\*\*) ביום 01/01/07 הנפיקה חברה ב' 100,000 ₪ ע"נ אג"ח (10%)

הקרן נפרעת בתום 5 שנים והריבית משולמת בסוף כל שנה.

ריבית השוק ליום 01/01/07 ו-01/01/08 הינה 12% ו- 9% בהתאמה

**נדרש: חישוב ייחוס והפחתת עודף עלות לשנת 2008**

**פיתרון**

**חישוב ע"ע ל-01/01/08:**

|  |  |  |  |  |
| --- | --- | --- | --- | --- |
| תמורה | 120,000 |  |  |  |
| נרכש | (40,00) | $$40\%\*100,000=$$ |  |  |
| **סה"כ** | **80,000** |  |  |  |
| ייחוס: | 01/01/08 |  | הפחתה | 31/12/08 |
| מלאי | 2,400 | $$40\%\*\left(36,000-30,000\right)=$$ | (2,400) |  |
| מכונה | 8,000 | $$40\%\*\left(120,000-100,000\right)=$$ | $$\frac{8,000}{5}=(1,600)$$ | 6,400 |
| נ.מ.ל | 0 | $$40\%\*\left(8,000-5,000-80,000\right)=$$ |  |  |
| התחייבות תלויה | (3,200) | $$40\%\*\left(8,000-0\right)=$$ |  | (3,200) |
| נכס מו"פ (1) | 4,000 | $$40\%\*\left(10,000-0\right)=$$ |  | 4,000 |
| אג"ח לשלם (2) | (3,720) |  | *792* | $$2,934$$ |
| מוניטין (P.N) | 72,526 |  |  | 72,526 |
| **סה"כ** | **80,000** |  | **(3,208)** | **76,793** |

**ביאורים:**

1. IAS 38 קובע כי בשלב המחקר כל ההוצאות יירשמו מיידית לדו"ח רוה"ס את כל ההוצאות שנוצרות בשלב הפיתוח של הנכס יש לרשום כנכס במאזן בהתקיים מספר תנאים כשבגדול התנאים מצביעים על כך שיהיה הטבות כלכליות בעתיד מהנכס ויהיה לו שוק וקונים.
2. **אג"ח לשלם**

**01/01/07** $fv=100,000;pmt=10,000;n=5;i=12\%\rightarrow 92,790$

**01/01/08**  $n=4 ;bal 1\rightarrow 93,925$

**31/12/08** $n=3 ;bal 2\rightarrow 95,196$

**השווי ל- 01/01/08** $n=4 ;i=9\rightarrow pv=103,240$

**31/12/08** $ bal 1\rightarrow 102,531$

ב' פועלת לפי IAS 32 ומנהלת את אג"ח לשלם לפי שיטת העלות המופחתת וזה אומר שביום ההנפקה אנו מהוונים את האג"ח לפי ריבית השוק שהיתה באותו יום ולא משנים אותה יותר ככה מנהלים לפי שיטת העלות בניגוד לשיטת השווי ההוגן ששם משנים את ריבית השוק אבל אין כזה דבר באג"ח לשלם

* **אמרנו שעודף העלות בגין האג"ח לשלם גם יופחת לפי שיטת העלות המופחתת וזה אומר שפעם אחת מחשבים את השווי ההוגן ביום הרכישה לפי ריבית השוק באותו יום ולא משנים אותה יותר**
1. $40\%\*\left(102,531-95,196\right)\*0.4=$

**פקודת היומן להפחתת עודף העלות:**

|  |  |  |
| --- | --- | --- |
| ח' רווחי אקוויטי | 3,208 | **(את כל ההוצאות בגין הפחתת עודף עלות רישומים (רווחי אקוויטי))** |
| ז' השקעה | (עודף עלות נמצא בתוך חשבון ההשקעה) |

**מוניטין שלילי**

אם נוצר מוניטין שלילי יש להפחית אותו מיידית הסיבה היא שאם המוניטין יצא שלילי זה אומר ששילמנו על החברה סכום שהוא נמוך מהשווי ההוגן שלה וזה יכול להיות למשל אם בעל המניות של ב' היה לחוץ בכסף, במקרה כזה חברה א' הרוויחה מהרכישה במחיר הזדמנותי. באמצעות ההפחתה המיידית אנו בעצם מכירים ברווח הזה

**לדוגמא:** נניח שבדוגמא האחרונה שפתרנו נתון שא' שילמה 41,000 ₪ במקום 120,000 ₪

**פיתרון:**

**חישוב ע"ע ל-01/01/08:**

|  |  |  |  |  |
| --- | --- | --- | --- | --- |
| תמורה | 410,000 |  |  |  |
| נרכש | (40,00) | $$40\%\*100,000=$$ |  |  |
| **סה"כ** | **1,000** |  |  |  |
| ייחוס: | 01/01/08 |  | הפחתה | 31/12/08 |
| מלאי | 2,400 | $$40\%\*\left(36,000-30,000\right)=$$ | (2,400) |  |
| מכונה | 8,000 | $$40\%\*\left(120,000-100,000\right)=$$ | $$\frac{8,000}{5}=(1,600)$$ | 6,400 |
| נ.מ.ל | 0 | $$40\%\*\left(8,000-5,000-80,000\right)=$$ |  |  |
| התחייבות תלויה | (3,200) | $$40\%\*\left(8,000-0\right)=$$ |  | (3,200) |
| נכס מו"פ  | 4,000 | $$40\%\*\left(10,000-0\right)=$$ |  | 4,000 |
| אג"ח לשלם  | (3,720) |  | *792* | $$2,934$$ |
| מוניטין (P.N) | (6,474) |  |  | 72,526 |
| **סה"כ** | **1,000** |  | **(3,208)** | **76,793** |

ה-40% שא' רכשה מב' שווים ל40,000 ₪ בתוספת הייחוס 7,474 ז"א 47,474 למרות זאת א' שילמה רק 41,000 ₪ היא הרוויחה 6,474 כתוצאה מרכישה במחיר הזדמנותי ע"י הפחתת המוניטין השלילי .

ברישום פקודת היומן לגבי המוניטין:

|  |  |
| --- | --- |
| ח' השקעה | 6,474 |
| ז' רווחי אקוויטי |

יוצא שאנו מכירים ברווחי אקוויטי שמשמעותם רווח על הרכישה ההזדמנותית

**מסקנה: מוניטין שלילי יופחת מיידית**

**מסים בגין עודף עלות**

מס הכנסה לא מכיר בכלל בשיטת האקוויטי וגם לא בדו"חות מאוחדים מס הכנסה מכיר בהשקעה אך ורק לפי שיטת העלות הוא לא מכיר את IAS 39 לא את IAS 28 ולא את IFRS 10 .

מס הכנסה ממסה כל חברה בנפרד הוא ממסה את חברה ב' על הרווח שלה הוא ממסה את חברה א' על הרווח העצמי מפעולות עצמיות רק שלה.

הוא לא ממסה את רווחי האקוויטי שא' רושמת בדו"ח רוה"ס שלה כי הוא כבר לקח את המס מחברה ב' ובגדול מס הכנסה לוקח מס על כל שקל של רווח פעם אחת בלבד.

זה אומר שמס הכנסה לא מכיר בכלל ברווחי אקוויטי עודף עלוץ וכל מה שקשור ל-IAS 28 ברגע שאנחנו בספרים של א' יוצרים עודף עלות כשלמס הכנסה זה 0 אנו בעצם יוצרים הפרש בין הרשום בספרים ובין מס הכנסה.

 ברגע שנוצר הפרש כזה יש לשאול האם מדובר בהפרש קבוע או בהפרש זמני שנסגר במשך הזמן .

עודף העלות מייצג הפרש זמני כי בסופי של דבר כל עודף העלות ייסגר ומכאן שיש ליצור בגינו מיסים נדחים.

**חריג – מוניטין –** למרות שמוניטין מייצג הפסד זמני ואין ליצור בגינו מיסים נדחים . כי אם ניצור בגינו מיסים נידחים המוניטין שיתקבל כ- P.N יצא יותר גדול ותמיד בחשבונאות המטרה היא להציג מוניטין בסכום כמה שיותר נמוך. הסיבה היא שכל חברה תעדיף להראות את המוניטין שלה במאזן כמה שיותר מנופח שהרי המוניטין מייצג לא נכס רגיל אלא נכס שמייצג את כל ההטבות הכלכליות בעתיד.

**החברות מנסות לנפח מוניטין והחשבונאות מנסה למנוע את זה**

**לדוגמא**

חברה א' רכשה 40% ממניות ב'

לחברה ב' יש מכונה שערכה הפנקסני 200,000 ₪ ושוויה ההוגן 450,000 ₪

חברה א' הרוויחה מפעולות עצמיות 500,000 ₪

אורך חיי המכונה 10 שנים

**פיתרון**

|  |  |  |
| --- | --- | --- |
| מכונה | 100,000 | $$40\%\*\left(450,000-200,000\right)=$$ |
| ע"ע בספרים | 100,000 |  |
| ע"ע למ"ה | 0 |  |
| ההפרש זמני  | 100,000 |  |
| התחייבות מ"נ  | 30,000 | $$100,000\*30\%=$$ |

**הסבר:**

|  |  |  |
| --- | --- | --- |
| **כל שנה** | **רווח בספרים** | **רווח למ"ה** |
| רווח עצמי של א' | 500,000 | 500,000 |
| רווחי אקוויטי | (10,000) | 0 |
| סה"כ | 490,000 | 500,000 |

רווח למ"ה יהיה יותר גדול מהרווח בספרים ב- 10,000 ₪ כל שנה א' תצטרך לשלם למ"ה עוד 3,000 ₪ $(10,000\*30\%)$ מעבר לרשום בספרים ובמשך 10 שנים היא תשלם עוד 30,000 זו ההתחייבות מ"ה למ"נ.

**מסקנה : על כל עודף עלות בגין נכס או התחייבות יש ליצור מס נדחה חריג - מוניטין**

**לדוגמא**

נניח שחברה א' רכשה 30% מב' תמורת 60,000

ההון העצמי של ב' 100,000

שיעור המס 25%

**פיתרון**

**חישוב ע"ע**

|  |  |  |
| --- | --- | --- |
| תמורה | 60,000 |  |
| נרכש | (30,000) | $$30\%\*100,000=$$ |
| **ע"ע** | **30,000** |  |
| ייחוס |  |  |
| מוניטין | 37,500 |  |
| התחייבות מ"נ | (7,500) | $$\left(30,000-0\right)=30,000\*25\%$$ |
|  | 30,000 |  |

אם כן היינו יוצרים מס נדחה המוניטין היה יוצא 37,500 כשלא יוצרים מס נדחה על המוניטין הוא יוצא 30,000 מהסיבה היחידה הזו קובע התקן שלא ניצור מס נדחה כי הוא רוצה עד כמה שניתן להקטין את הנכס שנקרא מוניטין

**שינויים בשיעור המס**

את המיסים הנדחים יש ליצור לפי שיעור המס שיחול בעת ההיפוך של ההפרש הזמני אם השינוי בשיעור המס ידוע כבר ביום הרכישה כמובן שניצור את המיסים הנדחים לפי שיעורי המס שיחולו בעת ההיפוך.

אם השינוי בשיעור המס נודע רק לאחר יום הרכישה אז ביום שבו נודע השינוי בשיעור המס נצטרך לעדכן את כל המיסים הנדחים

**דוגמא מספר 10 – מיסים ועודף עלות**

ביום 01/01/08 רכשה חברה א' 30% מהון המניות של חברה ב' תמורת 110,000 ₪

ההון העצמי של חברה ב' לאותו יום הינו 90,000 ₪

השווי ההוגן של כל הנכסים וההתחייבויות בספרי חברה ב' זהה לערכם הפנקסני למעט האמור להלן:

|  |  |  |  |
| --- | --- | --- | --- |
| סעיף | ערך פנקסני | שווי הוגן | הערות |
| מכונה | 80,000 | 120,000 | יתרת חייה 10 שנים |

**נדרש: חישוב ייחוס והפחתת עודף העלות לשנים 2008-2009 תחת ההנחות הבאות:**

1. **ביום 01/01/08 שיעור המס הינו 40% וידוע כי בשנת 2009 הוא יהיה 38% והחל משנת 2010 הוא יהיה 35%**
2. **ביום 01/01/08 שיעור המס הינו 40% בשנת 2009 נודע כי שיעור המס החל משנת 2010 יהיה 32%**
3. **ביום 01/01/08 שיעור המס הינו 40% ושיעור מס רווח הון 25% וחברה ב' מתכוונת למכור את המכונה ביום 01/01/11**

**פיתרון**

**חישוב ע"ע**

|  |  |  |  |  |  |  |
| --- | --- | --- | --- | --- | --- | --- |
| תמורה | 110,000 |  |  |  |  |  |
| נרכש | (27,000) | $$30\%\*90,000=$$ |  |  |  |  |
| **ע"ע** | **83,000** |  |  |  |  |  |
| ייחוס | 01/01/08 |  | הפחתה 08 | 31/12/08 | הפחתה 09 | 31/12/09 |
| מכונה | 12,000 | $$30\%\*40,000=$$ | (12,000) | 10,800 | (1,200) | 9,600 |
| התחייבות מ"נ (\*) | (4,296) |  | 480 | (3,816) | 456 | (3,360) |
| מוניטין (P.N) | 75,297 |  |  | 72,296 |  | 75,096 |
|  | **83,000** |  | **(720)** | **82,280** | **(744)** | **81,536** |
|  |  |  |  |  |  |  |

(\*) $12,000\*\left[\frac{1}{10}\*40\%+\frac{1}{10}\*38\%+\frac{8}{10}\*35\%\right]=4,296$

***לסיכום : אם אנו יודעים על השינויים בשיעור המס ביום הרכישה , אז כבר באותו היום ניצור את המס הנדחה בהתאם לשיעורי המס שיחולו בעת ההיפוך וכל שנה נסגור את מה שיצרנו בהתאם להיפוך.***

 **שעורי בית :**

**בחוברת התרגילי 1,2**